	
	RAPORTUL VIZITEI DE MONITORIZARE & EVALUARE



Subrecipient: UNOPA (lider de consorțiu, în parteneriat cu ASPTMR)
Dată: 22 ianuarie 2016
Locație: București, birou Birou UNOPA

Participanți:
RAA: Fidelie Kalambayi, Andrei Dobre
UNOPA: Iulian Petre, Catalina Zaharia, Geanina Surdu, Daniela Manea 

Proiecte:
1) TRATAMENT SUB DIRECTA OBSERVATIE PENTRU PACIENTII TB DIN ROMANIA – M1I2S3
2) SERVICII INTEGRATE PENTRU PACIENTII CU TB DIN ROMANIA – M1I2S6 (în parteneriat cu ASPTMR)

Obiective: Monitorizarea progresului activităților implementate de SR în cele două proiecte contractate
Metode: interviuri cu membrii echipei de implementare; verificarea înregistrărilor privind progresul proiectului.


CONCLUZII

Ref. evaluarea pacienților de către echipa multidisciplinară (EMD)
· SR apreciază că EMD funcționează în general bine, își ating țintele stabilite. 

Ref. acordarea DOT pentru pacienții cu TB
· SR apreciază că CPSS trebuie să se implice mai mult în dezvoltarea rețelei de lucrători comunitari. În prezent, pacienții cu TB care au domiciliul în localități fără dispensar TB sunt repartizați de EMD către CPSS, pentru a li se asigura DOT prin intermediul unui lucrător comunitar. Din cauza numărului redus de lucrători, o bună parte dintre acești pacienți rămân fără DOT atunci când se întorc în comunitate. Acești pacienți sunt la risc de a-și abandona tratamentul. SR propune ca pentru prevenire acestei situații, pacienții care nu pot avea un lucrător comunitar alocat, să fie re-direcționați către SR, pentru a primi DOT de la dispensar.

Ref. elaborarea și distribuirea de materiale informative
· Manualul DOT va fi dezvoltat în parteneriat UNOPA-CPSS, iar costurile realizării și tipăririi lui vor fi decontate în proporție de 50%-50% între cele doup orgnaizații. Manualul va fi tipărit până la finalul Q4 (martie 2016).

Ref. proceduri de monitorizare-evaluare ale SR
· SR se confruntă cu întârzieri în recepționarea (de la voluntarii și coordonatorii DOT) a datelor privind activitatea DOT din dispenare. Datele ar trebui să ajungă până pe data de cinci ale fiecărei luni, dar în practică întârzierele sunt de 5 până la 10 zile. Întârzierile afectează în special raportarea trimestrială pentru proiectul M1I2S3, al cărei termen limită este data de 10 ale lunii în care se face raportarea.
· Pentru echipa SR, analiza și mai ales verificarea acurateții datelor colectate de la coordonatorii județeni și de la echipele multidisciplinare este o activitate foarte consumatoare de timp. Uneori datele sunt livrate către SR cu inconsistențe, de aceea trebuie neapărat verificate. 
· [bookmark: _GoBack]Baza de date a proiectului, disponibilă în format MsXcel pe Dropbox, a devenit dificil de utilizat. Conține câteva mii de cazuri de pacienți, modificările efectuate de diverșii utilizatori nu pot fi urmărite cu ușurință, uneori dublurile sau erorile nu pot fi identificate imediat etc.  Echipa SR simte nevoia consultării unui specialist care să propună fie o mai bună strategie de utilizare a bazei, fie dezvoltarea bazei de date într-un format alternativ (ex.: bază de date online). 
· SR găsește că este necesar să planifice și să realizeze mai multe vizite de teren la dispensarele incluse în proiect, pentru a asigura suportul voluntarilor DOT cu privire la furnizarea DOT și la raportare. 
· SR monitorizează activitatea educatorilor între egali (peer suporters) pe baza rapoartelor trimise de aceștia și a facturilor telefonice care consemnează durata convorbirilor pe care ei le-au avut cu pacienții.
· Până în prezent, SR nu a planificat și nici un a organizat acțiuni de evaluare intermediară a intervențiilor derulate prin proiect. 

 Ref. Gradul de realizare al indicatorilor
· Majoritatea indicatorilor aferenti Q3 din cele doua rapoarte au fost atinși, iar unii au fost depășiți.
· SR a identificat un risc legat de atingerea indicatorului care se referă la identificarea și înrolarea în proiect a unui număr de 500 de pacienți cu TB cu risc ridicat. Mulți dintre acești pacienți sunt spitalizați pe perioade lungi de timp, dar ei nu devin eligibili să primească servicii prin proiect decât după ce sunt externați. De la începutul proiectului și până în prezent au fost identificați și înrolați 55 de pacienți cu risc ridicat, față de 100 cât era ținta planificată până la finalul lui Q3. 


Ref. relația cu ceilalți actori implicați în proiect
· SR apreciază că nu au are comunicare facilă cu organizația sub-subrecipientă (ASPTMR), care fie nu comunică informații pe care SR le consideră importante, fie răspunde întârziere la solicitările SR.
· SR apreciază că este necesară remedierea dificultăților de colaborare pe care le au cu unii voluntari și coordonatori DOT (întârzieri în transmiterea registrelor de aderență ale pacienților, disponibilitate scăzută de a răspunde solicitărilor SR).
· SR apreciază că nu au comunicare regulată cu ARAS și Salvați Copiii. Cele două organizații completează cu întârziere sau nu completeză informațiile despre pacienți solicitate în baza de date cu pacienții evaluați și repartizați către servicii și nu informează SR dacă pacienții atribuiți lor nu au fost înrolați imediat în proiect.

